పివిఆర్ రాజా

**పీవీఆర్ రాజా (PVR Raja) **గా పేరొందిన **పెనుమత్స వెంకట రామరాజు** (జ. 1985 జూన్ 1) భారతీయ సంగీత దర్శకుడు, స్వరకర్త, గేయ రచయిత, సంగీత ఉపాధ్యాయుడు, గిటారిస్టు. "***లఘుచిత్రాల ఇళయరాజా***", "***షార్ట్ ఫిలిమ్స్ మాస్ట్రో***"గా తెలుగు లఘు చిత్ర పరిశ్రమలో జనాదరణ పొందాడు. 250కి పైగా లఘు చిత్రాలకి సంగీత దర్శకత్వం చేసాడు. తెలుగులో అత్యధిక లఘు చిత్రాలకు సంగీతం అందించినందుకు గాను *ఇండియా బుక్ ఆఫ్ రికార్డ్స్*లో స్థానం సంపాదించాడు. విటమిన్ షి, బ్లాక్, మది అనే తెలుగు చలన చిత్రాలకు సంగీత దర్శకుడు.

## వ్యక్తిగత జీవితం
పి.వి.ఆర్. రాజా తండ్రి పెనుమత్స చంద్ర శేఖర్ రాజు, తల్లి పెనుమత్స సత్యవతి. ఆంధ్రప్రదేశ్ రాష్ట్రం, విజయనగరం జిల్లాలో 1985 జూన్ 1 న జన్మించాడు. తండ్రి చంద్ర శేఖర్ రాజు పోలీస్ హెడ్ కానిస్టేబుల్ గా పని చేసాడు. రాజా అక్క ధనలక్ష్మి, చెల్లి శ్రీదేవి, తమ్ముడు మణికంఠ రాజు. మహారాజా ప్రభుత్వ సంగీత నృత్య కళాశాలలో భరతనాట్యం, *షాలోమ్స్ మ్యూజిక్ స్కూల్లో* గిటారు నేర్చుకున్నాడు. 2005 లో డిగ్రీ పూర్తి చేసి, సినిమా అవకాశాల కోసం హైదరాబాదు చేరుకున్నాడు. హైదరాబాదులో *హిందూ పబ్లిక్ స్కూల్*, *శ్రద్ధ సెంటర్ ఫర్ స్పెషల్ ఎడ్యుకేషన్*, *షాలోమ్ మ్యూజిక్ స్కూల్*, *సింఫనీ అకాడమీ ఆఫ్ మ్యూజిక్,* *సెయింట్ ఆల్ఫోన్సాస్* స్కూల్స్ లో రాజా సంగీత ఉపాధ్యాయుడిగా పనిచేసాడు.

## సినిమా జీవితం
పీ.వీ.ఆర్. రాజా హైదరాబాద్ వచ్చి సినిమాల్లో అనేక విభాగాలలో సహాయకుడిగా, సంగీత దర్శకుడు ఆర్.పి. పట్నాయక్ దగ్గర ఉంటూనే 2011 వరకు పాఠశాలల్లో సంగీత ఉపాధ్యాయుడిగా పనిచేసాడు. ఎం.ఆర్. ప్రొడక్షన్స్ *ఒక్క క్షణం* లఘుచిత్రం రాజాకీ సంగీత దర్శకుడిగా వందవ చిత్రం. ఈటీవీ ఢీ విజేత, కొరియోగ్రాఫర్ *యశ్వంత్ మాస్టర్* చేసిన మొదటి వీడియో ఆల్బమ్ *దిల్ అంత అదిరే* కి రాజా సంగీత దర్శకత్వం చేసాడు. మది తెలుగు చలన చిత్రంతో వెండితెరకు సంగీత దర్శకుడిగా అరంగేట్రం చేసాడు.

## లఘు చిత్ర ప్రయాణం

దర్శకుడు పూరీ జగన్నాథ్ సొంత నిర్మాణ సంస్థ వైష్ణో అకాడమి నిర్మించిన *ఆర్య 3* లఘు చిత్రంతో *పీ వీ ఆర్ రాజా* సంగీత దర్శకుడిగా అరంగేట్రం చేసాడు. నటుడు, రచయిత ఎల్. బి. శ్రీరామ్ స్వీయ నిర్మాణంలో చిత్రించిన పదికి పైగా లఘు చిత్రాలకు పివిఆర్ రాజా సంగీతం అందించాడు. నటి రోజా సెల్వమణి నిర్మించిన *వన్ అవర్* షార్ట్ ఫిలింకి బాక్గ్రౌండ్ స్కోర్ అందించాడు. అన్నపూర్ణ స్టూడియోస్ నిర్మించిన *ఆత్మ రామ ఆనంద రమణ* లఘు చిత్రానికి రాజా సంగీతం సమకూర్చాడు. ప్రముఖ దర్శకుడు రామ్ గోపాల్ వర్మ స్వయంగా నిర్వహించిన *స్పార్క్ ఓటిటి* కాంటెస్ట్ లో రాజా సంగీతం చేసిన మూడు చిత్రాలు టాప్ 5 లో అవార్డులు సొంతం చేసుకున్నాయి. 2017 లో తాను చేసిన లఘు చిత్రాలకి వరుసగా 7 సార్లు ఉత్తమ సంగీత దర్శకుడిగా అవార్డులు సొంతం చేసుకున్నాడు.

## సాదించిన అవార్డులు

### సంగీత పోటీలలో
* - 2005 విజయనగరం జిల్లా స్థాయి *యువజనోత్సవ పోటీలలో* తృతీయ స్థానం.
* - 2007 చెన్నైలో ఎ. ఆర్. రెహమాన్ నిర్వహించిన *హూ.. లలల్లా ..* మ్యూజిక్‌ బ్యాండ్‌ హంట్‌లో పాల్గొని షాలోమ్స్ బ్యాండ్  తరుపున టాప్‌ 18 లో నిలిచాడు.
* - 2011 ప్రకాశం జిల్లా *యువజనోత్సవ పోటీలలో* ప్రథమ స్థానం సాధించాడు.
* - 2011 హైదరాబాద్‌లో జరిగిన రాష్ట్ర స్థాయి *యువజనోత్సవ పోటీలలో* సొంతంగా రాసి కంపోజ్‌ చేసుకున్న పాటకు లైట్‌ మ్యూజిక్‌ విభాగంలో రాష్ట్ర స్థాయి అవార్డు.
* - 2011 ప్రతి ఏటా భారత ప్రభుత్వం నిర్వహించే *జాతీయ స్థాయి యువజనోత్స పోటీలలో* ఉమ్మడి సమైక్య ఆంధ్ర ప్రదేశ్‌ తరుపున ప్రథమ స్థానంలో నిలిచి, గిటారు విభాగంలో ఉదయపూర్‌ రాజస్థాన్‌లో జరిగిన జాతీయ స్థాయి పోటిలకి ఎంపిక అయ్యాడు.
* - 2013 హైదరాబాద్‌ *టైమ్స్‌ ఫ్రెష్‌ పేస్‌ 2013* కంపిటిషన్స్‌లో ఫైనల్స్‌కి ఎంపిక అయ్యాడు.
* - 2016 తెలుగు షార్ట్‌ ఫిలిమ్స్‌లో నిరంతర సంగీత సేవలకు గాను *షార్ట్‌ ఫిలిం డైమండ్‌ అవార్డు* (నవరత్నాలు)తో సత్కరించారు

### షార్ట్‌ ఫిలిమ్స్‌లో
* - 2016 *లోటస్‌ ఫిలిమ్ అవార్డ్స్‌* ఉత్తమ సంగీత దర్శకుడు (ఇట్లు మీ లైలా)
* - 2017 *ఉదయ్ కిరణ్ సినీ అవార్డ్స్* ఉత్తమ సంగీత దర్శకుడు (ఊపిరిలో ఊపిరిగా)
* - 2017 *లోటస్ ఫిలిం అవార్డ్స్* ఉత్తమ సంగీత దర్శకుడు (ఆకాశమంత ప్రేమ)
* - 2017 *స్టార్ హంట్* ఉత్తమ సంగీత దర్శకుడు (ఇట్లు మీ లైలా)
* - 2017 *గాయత్రి సినీ అవార్డ్స్* ఉత్తమ సంగీత దర్శకుడు (హ్యాపీ ఎండింగ్)
* - 2017 *దృశ్య షార్ట్ స్టోరీస్ బిగ్ ఐడియాస్* ఉత్తమ సంగీత దర్శకుడు (లాస్ట్ కాల్)
* - 2017 *సఖి ఈవెంట్స్ వరుణ్ బజాజ్ అవార్డ్స్* ఉత్తమ సంగీత దర్శకుడు (ఊపిరిలో ఊపిరిగా)
* - 2017 తానా ఇంటర్నేషనల్‌ తెలుగు షార్ట్‌ ఫిలిమ్ ఫెస్టివల్‌ ఉత్తమ సంగీత దర్శకుడు (ఇట్లు మీ లైలా)
* - 2018 *లోటస్‌ ఫిలిమ్ అవార్డ్స్‌* ఉత్తమ సంగీత దర్శకుడు (ఒక్క క్షణం)
* - 2018 *ఉదయ్ కిరణ్ సినీ అవార్డ్స్* ఉత్తమ సంగీత దర్శకుడు (ఒక్క క్షణం)
* - 2018 *స్టూడియో వన్ షార్ట్ ఫిలిం అవార్డ్స్* బెస్ట్ మ్యూజిక్ డైరెక్టర్ నామినీ (ఒక్క క్షణం)
* - 2020 సౌత్ ఇండియన్ ఇంటర్నేషనల్ మూవీ అవార్డులు సైమా షార్ట్‌ ఫిలిమ్ అవార్డ్స్‌ బెస్ట్‌ మ్యూజిక్‌ డైరెక్టర్‌ నామినీ (అంతరార్ధం)

## ఇండియా బుక్ ఆఫ్ రికార్డ్స్
అత్యధిక సంఖ్యలో తెలుగు లఘు చిత్రాలకి సంగీత స్వరకర్తగా పనిచేసినందుకు 2023 సంవత్సరంలో పివిఆర్ రాజా *ఇండియా బుక్ ఆఫ్ రికార్డ్స్*లో స్థానం సంపాదించాడు.
## జాబితా
# విటమిన్ షి (2020)
# బ్లాక్ (2021)
# మది (2022)

## డిస్కోగ్రఫీ

### చలన చిత్రాలు

### ఆల్బమ్ పాటలు

### లఘు చిత్రాలు

### స్వతంత్ర చిత్రాలు

### వెబ్ సిరీసులు

## మూలాలు

## బయటి లింకులు

* *
*
*

వర్గం:పివిఆర్ రాజా
వర్గం:జీవిస్తున్న ప్రజలు
వర్గం:తెలుగు కళాకారులు
వర్గం:తెలుగువారిలో సంగీతకారులు
వర్గం:ఆంధ్రప్రదేశ్ వ్యక్తులు
వర్గం:విజయనగరం జిల్లా సినిమా సంగీత దర్శకులు
వర్గం:సినిమా దర్శకులు
వర్గం:సినిమా రచయితలు
వర్గం:సంగీత గురువులు
వర్గం:సినిమా సంగీత దర్శకులు
వర్గం:తెలుగు సినిమా సంగీత దర్శకులు
వర్గం:ఆంధ్ర విశ్వవిద్యాలయం పూర్వ విద్యార్థులు
వర్గం:మహారాజా ప్రభుత్వ సంగీత నృత్య కళాశాల పూర్వ విద్యార్థులు‎